Il-Ministru għat-Trasport Ian Borg ċaħad li hu qatt ma kien parti mill-patt imxajtan. Qabel ma laħaq Prim Ministru, Robert Abela kien iddikjara "li ma jien lest nipparteċipa f'ebda patt imxajtan li bih nixtri xi siġġu komdu għalija, u nbigħ lil pajjiżi u lill-Partit Laburista u l-Laburisti ġenwini, kollox mgħotti wara l-iskuża falza tal-għaqda". Il-Ministru Ian Borg kien qiegħed iwieġeb mistoqsijiet tal-ġurnalisti wara li ħabbar investiment ta' €6.5 miljun għal sistema diġitali fil-qasam marittimu f'Malta. Waqt intervista li Joseph Muscat għamel mas-sit Lovin Malta , Muscat qal li l- patt imxajtan seħħ għax kien hemm il-possibilta' li jkun hemm it-tielet kandidat għal kap tal-Partit Laburista u kien hemm ftehim bejn żewġ kandidati u mhux mat-tielet wieħed. Il-Ministru Borg qal li hu ma kienx kandidat għal din l-elezzjoni nterna u ċaħad li hu kien parti mill-patt imxajtan. Abela ma jridx jitkellem dwar "il-patt imxajtan" "Ngħożż kull parir li jagħtini Joseph Muscat" – Ian Borg Il-Ministru Borg qal li Joseph Muscat jagħti ħafna pariri tajbin u ma jiftakarx l-aħħar parir li tah Muscat iżda jgħożż kull parir. Il-Ministru Borg saħaq li hu jitkellem ma' kulħadd inkluż ma' Joseph Muscat u reġa qal li hu kburi li ħadem ma Joseph Muscat u ma' Robert Abela biex ikomplu jirbħu lin-nazzjonalisti. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook